ai4bharat/Pralekha huggingface dataset:
प्रधानमंत्री कार्यालय
प्रधानमंत्री 16 जुलाई को उत्तर प्रदेश का दौरा करेंगे और बुंदेलखंड एक्सप्रेसवे का उद्घाटन करेंगे
प्रधानमंत्री द्वारा इस एक्सप्रेसवे का शिलान्यास फरवरी, 2020 में किया गया था
कुल 296 किलोमीटर लंबे इस चार लेन वाले एक्सप्रेसवे का निर्माण लगभग 14,850 करोड़ रुपये की लागत से किया गया है
यह एक्सप्रेसवे इस इलाके में कनेक्टिविटी और औद्योगिक विकास को बढ़ावा देगा
प्रधानमंत्री श्री नरेन्द्र मोदी 16 जुलाई, 2022 को उत्तर प्रदेश का दौरा करेंगे और सुबह लगभग 11:30 बजे जालौन जिले की उरई तहसील के कैथेरी गांव में बुंदेलखंड एक्सप्रेसवे का उद्घाटन करेंगे।
केन्द्र सरकार देश भर में कनेक्टिविटी को बेहतर करने के लिए प्रतिबद्ध है, जिसकी एक प्रमुख विशेषता सड़क के बुनियादी ढांचे में सुधार लाने की दिशा में काम करना है। इसी कड़ी में एक महत्वपूर्ण प्रयास के रूप में प्रधानमंत्री द्वारा 29 फरवरी, 2020 को बुंदेलखंड एक्सप्रेसवे के निर्माण कार्य का शिलान्यास किया गया था। इस एक्सप्रेसवे का काम 28 महीने के भीतर पूरा कर लिया गया है और अब इसका उद्घाटन प्रधानमंत्री द्वारा किया जाएगा।
कुल 296 किलोमीटर लंबे इस चार लेन वाले एक्सप्रेसवे का निर्माण उत्तर प्रदेश एक्सप्रेसवेज औद्योगिक विकास प्राधिकरण  के तत्वावधान में लगभग 14,850 करोड़ रुपये की लागत से किया गया है और आगे चलकर इसे छह लेन तक भी विस्तारित किया जा सकता है। यह एक्सप्रेसवे चित्रकूट जिले में भरतकूप के पास गोंडा गांव में राष्ट्रीय राजमार्ग-35 से लेकर इटावा जिले के कुदरैल गांव तक फैला हुआ है, जहां यह आगरा-लखनऊ एक्सप्रेसवे के साथ मिल जाता है। यह एक्सप्रेसवे सात जिलों यानी चित्रकूट, बांदा, महोबा, हमीरपुर, जालौन, औरैया और इटावा से होकर गुजरता है।
बुंदेलखंड एक्सप्रेसवे इस इलाके की कनेक्टिविटी में सुधार के साथ-साथ आर्थिक विकास को भी बढ़ावा देगा, जिसके परिणामस्वरूप स्थानीय लोगों के लिए हजारों रोजगार का सृजन होगा। बांदा और जालौन जिलों में इस एक्सप्रेसवे के समीप औद्योगिक कॉरिडोर बनाने का काम पहले ही शुरू हो चुका है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 315वां दिन
भारत का कुल टीकाकरण कवरेज 120.96 करोड़ के पार पहुंचा
आज शाम 7 बजे तक 65 लाख से अधिक वैक्सीन की खुराक लगाई गईं
भारत का कोविड-19 टीकाकरण कवरेज आज 120.96 करोड़ के पार  पहुंच गया। आज शाम 7 बजे तक टीके की 65 लाख से ज्यादा  खुराक लगाई गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण का आंकड़ा और बढ़ने की उम्मीद है।
जनसंख्या प्राथमिकता वाले समूहों पर आधारित, वैक्सीन की खुराकों का अलग-अलग संचयी कवरेज इस प्रकार है:
|
|
वैक्सीन की खुराक का संचयी कवरेज
|
|
एचसीडब्ल्यू
|
|
पहली खुराक
|
|
10383192
|
|
दूसरी खुराक
|
|
9455408
|
|
एफएलडब्ल्यू
|
|
पहली खुराक
|
|
18377821
|
|
दूसरी खुराक
|
|
16423081
|
|
18-44 वर्ष आयु समूह
|
|
पहली खुराक
|
|
452081631
|
|
दूसरी खुराक
|
|
211119383
|
|
45-59 वर्ष आयु समूह
|
|
पहली खुराक
|
|
183131576
|
|
दूसरी खुराक
|
|
116831364
|
|
60 वर्ष से ज्यादा
|
|
पहली खुराक
|
|
114690065
|
|
दूसरी खुराक
|
|
77197440
|
|
पहली खुराक दी गई
|
|
778664285
|
|
दूसरी खुराक दी गई
|
|
431026676
|
|
कुल
|
|
1209690961
आज के टीकाकरण अभियान में अलग-अलग जनसंख्या प्राथमिकता समूहों को वैक्सीन लगाए जाने का विवरण इस प्रकार है :
|
|
तारीख: 26 नवंबर, 2021 
|
|
एचसीडब्ल्यू
|
|
पहली खुराक
|
|
127
|
|
दूसरी खुराक
|
|
6902
|
|
एफएलडब्ल्यू
|
|
पहली खुराक
|
|
237
|
|
दूसरी खुराक
|
|
14637
|
|
18-44 वर्ष आयु समूह
|
|
पहली खुराक
|
|
1422998
|
|
दूसरी खुराक
|
|
3168567
|
|
45-59 वर्ष आयु समूह
|
|
पहली खुराक
|
|
343495
|
|
दूसरी खुराक
|
|
894729
|
|
60 वर्ष से ज्यादा
|
|
पहली खुराक
|
|
219778
|
|
दूसरी खुराक
|
|
451926
|
|
पहली खुराक दी गई
|
|
1986635
|
|
दूसरी खुराक दी गई
|
|
4536761
|
|
कुल
|
|
6523396
देश में जनसंख्या के सबसे ज्यादा कमजोर समूहों की कोविड-19 से रक्षा के एक साधन के रूप में टीकाकरण की उच्चतम स्तर पर नियमित रूप से समीक्षा और निगरानी की जाती है।
निर्वाचन आयोग
मध्य प्रदेश विधानसभा के उपचुनाव के लिए ईसीआई ने श्री एम के दास को विशेष पुलिस पर्यवेक्षक नियुक्त किया
भारत निर्वाचन आयोग ने मध्य प्रदेश विधानसभा के आगामी उपचुनावों के लिए श्री मृणाल कांति दास  को विशेष पुलिस पर्यवेक्षक नियुक्त किया है।
विशेष पुलिस पर्यवेक्षक के तौर पर श्री एम के दास को उपचुनावों के संचालन तथा चुनाव संबंधी तैयारियों खासतौर से सुरक्षा संबंधी मुद्दों के संबंध में निरीक्षण करने की जिम्मेदारी दी गई है।
श्री एम के दास मणिपुर पुलिस के महानिदेशक के पद से सेवानिवृत्त हुए थे। डोमेन विशेषज्ञता और उनकी त्रुटिहीन रेकॉर्ड को देखते हुए श्री दास को दिल्ली विधानसभा चुनाव 2020 के लिए विशेष पुलिस पर्यवेक्षक बनाया गया था। इससे पहले उन्हें 2019 के लोकसभा चुनावों के दौरान समान क्षमता में त्रिपुरा और मिजोरम के लिए पर्यवेक्षक तथा 2019 के झारखंड विधानसभा चुनावों के लिए प्रतिनियुक्ति पर तैनात किया गया था।
नागरिक उड्डयन मंत्रालय
उड़ान योजना के तहत इंदौर-किशनगढ़ विमान सेवा शुरू
उड़ान  योजना के तहत नागरिक उड्डयन मंत्रालय ने आज इंदौर  से किशनगढ़  के बीच पहली उड़ान सेवा को हरी झंडी दिखाकर रवाना किया जो सप्ताह में तीन दिन चलेगी। विमान सेवा से अब तक नहीं जुड़े क्षेत्रों को जोड़ने के अपने निरंतर प्रयास में नागरिक उड्डयन मंत्रालय ने उड़ान 3 के लिए बोली प्रक्रिया के दौरान स्टार एयर को इंदौर-किशनगढ़ मार्ग का कार्य सौंपा। इस मार्ग पर विमान सेवा के शुरू होने के साथ उड़ान योजना के तहत 268 हवाई मार्ग पर सेवाएं उपलब्ध हो गई हैं।
आरसीएस-यूडीएएन के तहत स्टार एयर पहले से ही बेलगावी से इंदौर के लिए सीधी उड़ानें संचालित कर रही है और अब "रंगों की भूमि" राजस्थान तक उसी मार्ग का विस्तार करेगी। इंदौर और किशनगढ़ के बीच की अनुमानित दूरी लगभग 550 किलोमीटर है और लोग इंदौर से किशनगढ़ सड़क मार्ग से 10 घंटे से अधिक समय में पहुंचते थे। अब इस मार्ग पर विमान सेवा के शुरू होने से लोग एक घंटे में यह यात्रा पूरी कर सकते हैं और प्रसिद्ध नौ ग्रहों के मंदिर, अजमेर शरीफ दरगाह, पुष्कर झील, फूल महल पैलेस, रूपनगढ़ किले इत्यादि का दर्शन कर सकते हैं। किशनगढ़ भारत के मार्बल सिटी के रूप में भी जाना जाता है और यह लाल मिर्च का बड़ा बाजार है।
अब तक बेलगावी और किशनगढ़ के बीच कोई सीधी उड़ान सेवा उपलब्ध नहीं थी और दोनों शहरों के बीच लगभग 1550 किलोमीटर की दूरी तय करने के लिए यात्रियों को बस या ट्रेन से 24 घंटे से अधिक समय लगता था। इस मार्ग के उद्घाटन के साथ लोग अब केवल 3 घंटे में बेलगावी और किशनगढ़ की यात्रा कर सकते हैं।
बेलगावी - इंदौर - किशनगढ़ के लिए समय-सारणी निम्नानुसार है:
|
|
मूल स्थान
|
|
गंतव्य
|
|
प्रस्थान
|
|
आगमन
|
|
उड़ान सेवा के दिन
|
|
बेलगावी
|
|
इंदौर
|
|
13:10
|
|
14:40
|
|
सोमवार, मंगलवार, गुरुवार
|
|
इंदौर
|
|
बेलगावी
|
|
17:55
|
|
19:35
|
|
सोमवार, मंगलवार, गुरुवार
|
|
इंदौर
|
|
किशनगढ़
|
|
15:00
|
|
16:05
|
|
सोमवार, मंगलवार, गुरुवार
|
|
किशनगढ़
|
|
इंदौर
|
|
16:30
|
|
17:35
|
|
सोमवार, मंगलवार, गुरुवार
वित्त मंत्रालय
32 करोड़ रुपये मूल्य की ‘ब्लैक कोकीन’ अहमदाबाद अंतरराष्ट्रीय हवाई अड्डे पर जब्त की गई
राजस्व खुफिया निदेशालय  के अधिकारियों ने आज भारत में तस्करी करने की एक अनूठी चाल का पर्दाफाश करते हुए अहमदाबाद के एसवीपीआई हवाई अड्डे पर 3.22 किलोग्राम ‘ब्लैक कोकीन’, जो कि एक डिजाइनर नशीली दवा है, की तस्करी करने के प्रयास को पूरी तरह से नाकाम कर दिया।
यह खुफिया जानकारी मिली थी कि ब्राजील का एक व्यक्ति, जो कि साउ पाउलो हवाई अड्डे से अहमदाबाद अंतरराष्ट्रीय हवाई अड्डे की यात्रा कर रहा था, भारत में कोकीन की तस्करी करने का प्रयास करेगा। डीआरआई के अधिकारियों ने अहमदाबाद अंतरराष्ट्रीय हवाई अड्डे पर उक्त ब्राजीलियाई व्यक्ति को रोका। यह यात्री टूरिस्ट वीजा पर यात्रा कर रहा था। यात्री के साथ-साथ ट्रॉली एवं केबिन बैग की गहन जांच की गई और छिपा कर रखी हुई नशीली दवा के उसमें होने के बारे में पता नहीं चल पाया।
हालांकि, डीआरआई के अधिकारियों ने यह पाया कि उक्त दोनों बैगों के सबसे निचले हिस्से और दीवारों में रबर जैसी बेहद मोटी सामग्री थी जो बड़ी कमजोर थी और उस पर दबाव डालने पर उनसे दानेदार सामग्री निकल रही थी। इस सामग्री की जांच फॉरेंसिक साइंस लैब के अधिकारियों की एक टीम द्वारा विशेष फील्ड-टेस्टिंग किट की मदद से की गई जिससे उसमें कोकीन होने की पुष्टि हो गई। तदनुसार, इस 3.22 किलोग्राम नशीले पदार्थ को एनडीपीएस अधिनियम 1985 के प्रावधानों के तहत जब्त किया गया। उस यात्री ने कोकीन की तस्करी में अपनी सक्रिय भूमिका होने की बात स्वीकार कर ली और उसे गिरफ्तार कर लिया गया।
‘ब्लैक कोकीन’ दरअसल एक डिजाइनर दवा है। कोकीन में चारकोल और अन्य रसायनों को मिलाकर यह नशीली दवा तैयार की जाती है, ताकि इसे काले रबर जैसा रूप देकर इसे छिपाया जा सके और खोजी कुत्ते एवं फील्ड-टेस्टिंग किट भी इसका पता लगाने में नाकाम हो जाएं। कोकीन की तस्करी करने की यह चाल बेहद अनूठी है और डीआरआई द्वारा ‘ब्लैक कोकीन’ को जब्त किए जाने का यह पहला उदाहरण है।
इस दिशा में आगे की जांच अभी जारी है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 110.79 करोड़ कोविड रोधी टीके लगाए जा चुके हैं
बीते चौबीस घंटे के दौरान 12,516 नए मामले सामने आए
स्वस्थ होने की दर वर्तमान में 98.26 प्रतिशत। मार्च 2020 के बाद से सबसे अधिक
पिछले 24 घंटों के दौरान 13,155 रोगी स्वस्थ हुए, देश भर में अभी तक कुल 3,38,14,080 मरीज स्वस्थ हुए
सक्रिय मामले कुल मामलों के 1 प्रतिशत से कम हैं,वर्तमान में 0.40 प्रतिशत,मार्च 2020 के बाद से सबसे कम
भारत में वर्तमान में 1,37,416 सक्रिय मामले हैं,बीते 267 दिनों में सबसे कम
दैनिक पॉजिटिविटी दर 1.07 प्रतिशत है,पिछले 39 दिनों से 2 प्रतिशत से कम
साप्ताहिक पॉजिटिविटी दर वर्तमान में 1.10 प्रतिशत है; पिछले 49 दिनों से 2 प्रतिशत से कम है
अभी तक कुल 62.10 करोड़ जांचें की जा चुकी हैं
जल शक्ति मंत्रालय
श्री गजेन्द्र सिंह शेखावत ने डॉक्यूमेंट्री फिल्म ‘शिखर से पुकार’ रिलीज की
केन्द्रीय जल शक्ति मंत्री गजेन्द्र सिंह शेखावत ने आज नई दिल्ली में डॉक्यूमेंट्री फिल्म ‘शिखर से पुकार’ रिलीज की। यह लघु वृत्त चित्र बुलंदशहर के जिला मजिस्ट्रेट श्री रविन्द्र कुमार के माउंट एवरेस्ट अभियानों के संस्मरण पर आधारित है। श्री कुमार ने पहली बार 2013 में और फिर दोबारा 23 मई 2019 को माउंट एवरेस्ट की सफल चढ़ाई की थी।
श्री रविन्द्र कुमार ने अपने पर्वतारोही अभियान को “स्वच्छ गंगा स्वच्छ भारत एवरेस्ट अभियान 2019” का नाम दिया था। इस अभियान पर वह अपने साथ गंगा जल भी ले गए थे और इस पवित्र जल को दुनिया की सबसे ऊंची पर्वत चोटी माउंट एवेरेस्ट पर चढ़ाया था।
‘शिखर से पुकार’ फिल्म का उद्देश्य ‘जलशक्ति अभियान’ को बढ़ावा देना तथा जल संरक्षण के प्रति लोगों में जागरुकता पैदा करना है।
श्री शेखावत ने श्री रविन्द्र कुमार के जलसंरक्षण प्रयासों की सराहना करते हुए कहा कि उनके कार्यों ने आम लोगों को साहसिक कार्यों के लिए प्रोत्साहित करने के साथ ही उन्हें जल संरक्षण के प्रति जागरुक बनाने का काम किया है। इस अवसर पर श्री कुमार ने केन्द्रीय मंत्री को माउंट एवरेस्ट पर लिखी अपनी दो पुस्तकें भी भेंट की। ये पुस्तकें 2015 में प्रकाशित की गई थीं।
सूचना और प्रसारण मंत्रालय
आईएफएफआई 52 भारतीय पैनोरमा फिल्म 'जुगलबंदी' भारतीय शास्त्रीय संगीत और चित्रकला के सम्मिलन से बढ़कर है
गोवा में आज 52वें भारतीय अंतरराष्ट्रीय फिल्म महोत्सव में आयोजित 'निर्देशक से मिलें' सत्र में ‘जुगलबंदी’ फिल्म के निर्देशक चेतन भाकुनी ने कहा कि जुगलबंदी भारतीय शास्त्रीय संगीत और चित्रकला के सम्मिलन से बढ़कर है। इस सत्र का आयोजन पत्र सूचना कार्यालय  ने किया था।
उन्होंने कहा कि भारतीय शास्त्रीय संगीत में जुगलबंदी आम तौर पर एक युगल गान के रूप में अनुवादित होती है। चेतन भाकुनी ने आगे कहा, "एक चित्रकार होने के चलते मैं कला के इन दो रूपों- गायन और चित्रकला के बीच समानता महसूस कर सकता था। एक ख्याल  और एक संबंधित चित्रकला के बीच एक शाश्वत बंधन और अनुरूपता है। मैंने अपनी लघु फिल्म के जरिए इसे दिखाने की कोशिश की है।"
इस फिल्म को भारतीय पैनोरमा गैर-फीचर फिल्म श्रेणी के तहत आईएफएफआई में प्रदर्शित किया गया।
जुगलबंदी

निर्देशक और निर्माता : चेतन भाकुनी एक चित्रकार हैं जो अपने चित्र, पेंटिंग और वीडियो एनीमेशन में मातृक संबंधों पर जोर देते हैं। उन्होंने ब्यूरेन कॉलेज ऑफ आर्ट से स्टूडियो आर्ट में मास्टर की डिग्री प्राप्त की है।
कलाकार समूह
निर्देशक, निर्माता, पटकथा लेखक: चेतन भाकुनी
सिनेमेटोग्राफर: चेतन भाकुनी
संपादक: चेतन भाकुनी
कलाकार: चेतन भाकुनी
सड़क परिवहन एवं राजमार्ग मंत्रालय
राजमार्ग इंजीनियरिंग के क्षेत्र में नवीन विचारों और प्रौद्योगिकियों पर ज्ञान साझा करने के लिए राष्ट्रीय राजमार्ग और अवसंरचना विकास निगम लिमिटेड तथा वैज्ञानिक और औद्योगिक अनुसंधान परिषद-संरचनात्मक इंजीनियरिंग अनुसंधान केंद्र, चेन्नई के बीच समझौता ज्ञापन पर हस्ताक्षर किए गए
भारत सरकार के सड़क परिवहन और राजमार्ग मंत्रालय के अधीन एक केंद्रीय सार्वजनिक क्षेत्र प्रतिष्ठान, राष्ट्रीय राजमार्ग और अवसंरचना विकास निगम लिमिटेड , और वैज्ञानिक और औद्योगिक अनुसंधान परिषद-संरचनात्मक इंजीनियरिंग अनुसंधान केंद्र , चेन्नई ने राजमार्ग इंजीनियरिंग के क्षेत्र में नवीन विचारों और प्रौद्योगिकियों पर ज्ञान साझा करने के लिए 23.03.2023 को एक समझौता ज्ञापन  पर हस्ताक्षर किए। समझौता ज्ञापन पर राष्ट्रीय राजमार्ग और अवसंरचना विकास निगम लिमिटेड के प्रबंध निदेशक श्री चंचल कुमार और वैज्ञानिक और औद्योगिक अनुसंधान परिषद-संरचनात्मक इंजीनियरिंग अनुसंधान केंद्र, चेन्नई के निदेशक डॉ. एन आनंदवल्ली ने हस्ताक्षर किए।
यह समझौता ज्ञापन दोनों पक्षों के बीच सहयोग के आधार को स्थापित करने के लिए है, ताकि राष्ट्रीय राजमार्ग अवसंरचना विकास निगम लिमिटेड और वैज्ञानिक और औद्योगिक अनुसंधान परिषद-संरचनात्मक इंजीनियरिंग अनुसंधान केंद्र आम हित की विभिन्न गतिविधियों जैसे कि राजमार्ग इंजीनियरिंग के क्षेत्र में सहमत नियम और शर्तों के अनुसार नवीन विचारों और प्रौद्योगिकियों पर ज्ञान साझा कर सकें और अन्य बुनियादी ढांचे के काम कर सकें। यह सहयोग सड़क क्षेत्र में अनुसंधान एवं विकास गतिविधियों को मजबूत करेगा। इस समझौते से राजमार्ग अवसंरचना के विकास के क्षेत्र में अनुसंधान, विकास और प्रशिक्षण के संचालन, समन्वय में नेतृत्व प्रदान करने की आशा है।
इस अवसर पर अपने संबोधन में राष्ट्रीय राजमार्ग अवसंरचना विकास निगम लिमिटेड के प्रबंध निदेशक श्री चंचल कुमार ने कहा कि सरकार साझेदारी और परामर्श कार्यक्रमों के माध्यम से गुणवत्तापूर्ण अनुसंधान को प्रोत्साहन देने का समर्थन करती है। यह समझौता ज्ञापन सरकार-अकादमिक साझेदारी का एक नया मानदंड स्थापित करता है जो वैज्ञानिक और औद्योगिक अनुसंधान परिषद-संरचनात्मक इंजीनियरिंग अनुसंधान केंद्र और राष्ट्रीय राजमार्ग अवसंरचना विकास निगम लिमिटेड के तकनीकी अधिकारियों में सीखने की प्रक्रिया को प्रोत्साहित कर सकता है और संकाय के विकास के नए अवसरों को खोल सकता है। यह आंतरिक क्षमता निर्माण में भी उपयोगी सिद्ध होगा।
राष्ट्रीय राजमार्ग अवसंरचना विकास निगम लिमिटेड  देश के कुछ हिस्सों में परस्पर जोड़ने वाली सड़कों सहित राष्ट्रीय राजमार्गों और रणनीतिक सड़कों के सर्वेक्षण, डिजाइन, निर्माण, संचालन, रखरखाव और उन्नयन को बढ़ावा देता है और जो पड़ोसी देशों के साथ अंतरराष्ट्रीय सीमाओं को साझा करता है।
वैज्ञानिक और औद्योगिक अनुसंधान परिषद-संरचनात्मक इंजीनियरिंग अनुसंधान केंद्र, चेन्नई शिक्षा और अनुसंधान में उत्कृष्टता केंद्र की दृष्टि से देश का एक प्रमुख अनुसंधान केंद्र है, जो विज्ञान, प्रौद्योगिकी और प्रबंधन में वैश्विक नेतृत्व को तैयार करता है।
राष्ट्रीय राजमार्ग अवसंरचना विकास निगम लिमिटेड और वैज्ञानिक और औद्योगिक अनुसंधान परिषद-संरचनात्मक इंजीनियरिंग अनुसंधान केंद्र, चेन्नई दोनों ही अपने संबंधित क्षेत्रों में प्रमुख राष्ट्रीय संगठन हैं और राष्ट्रीय उद्देश्यों को प्राप्त करने के लिए एक टीम के रूप में मिलकर काम करने के इच्छुक हैं।
प्रधानमंत्री कार्यालय
प्रधानमंत्री ने 26वीं एशियन एथेलेटिक्स चैम्पियनशिप 2023 में 27 पदक जीतने पर भारतीय दल को बधाई दी
प्रधानमंत्री श्री नरेन्द्र मोदी ने 25वीं एशियन एथेलेटिक्स चैम्पियनशिप में शानदार प्रदर्शन करने पर भारतीय दल की प्रशंसा की है। भारतीय दल ने इस चैम्पियनशिप में 27 पदक हासिल करके विदेशी धरती पर आयोजित होने वाली किसी भी चैम्पियनशिप में अब तक सबसे अधिक पदक जीतने का कीर्तिमान स्थापित किया है।
प्रधानमंत्री ने ट्वीट किया हैः
“25वीं एशियन एथेलेटिक्स चैम्पियनशिप 2023 में भारतीय दल का सर्वोत्कृष्ट प्रदर्शन!
हमारे एथलीटों ने 27 पदक जीते, जो विदेशी धरती पर किसी भी चैम्पियनशिप की पदक तालिका में सर्वोच्च है। इस उपलब्धि के लिये हमारे एथलीटों को बधाई। इससे हमारा सीना गर्व से चौड़ा हो गया है।”
इस्पात मंत्रालय
इस्पात मंत्रालय में सेल के कर्मचारियों ने सर्वाधिक संख्या में प्रधानमंत्री श्रम पुरस्कार जीते
इस्पात मंत्रालय के अंतर्गत एक महारत्न सार्वजनिक क्षेत्र के केन्द्रीय उद्यम, स्टील अथॉरिटी ऑफ इंडिया लिमिटेड  के कर्मचारियों ने अपनी अनुकरणीय, कार्यकुशलता, नवीनता और कर्तव्य के प्रति समर्पण के लिए प्रदर्शन वर्ष 2018 के प्रधानमंत्री श्रम पुरस्कार जीते हैं। कुल 69 पुरस्कार विजेताओं में से 31 पुरस्कार पाने वाले कर्मचारी सेल से हैं। यह वर्ष के दौरान किसी भी संगठन के कर्मचारियों द्वारा जीते गए प्रधानमंत्री श्रम पुरस्कारों की सर्वाधिक संख्या है। सेल के 6 कर्मचारियों ने श्रम भूषण जीता है, छह कर्मचारियों ने श्रम वीर/वीरांगना और उन्नीस कर्मचारियों ने श्रम श्री/देवी पुरस्कार जीते हैं।
विजेताओं को बधाई देते हुए, सेल की अध्यक्ष श्रीमती सोमा मंडल ने कहा, "श्रम पुरस्कार भारत सरकार द्वारा श्रमिकों को प्रदान किए जाने वाले सबसे सम्मानजनक पुरस्कारों में से एक हैं, हमारे कर्मचारियों ने एक बार फिर अपनी उपलब्धियों से हम सभी को गौरवान्वित किया है।"
प्रधानमंत्री श्रम पुरस्कार कर्मचारियों द्वारा विशिष्ट प्रदर्शन, कर्तव्य के प्रति उच्चतम स्तर के समर्पण, उत्पादकता के क्षेत्र में विशिष्ट योगदान, प्रमाणित नवीन क्षमताओं, तीक्ष्ण बुद्धि और असाधारण साहस के साथ किए गए उनके उत्कृष्ट योगदान को मान्यता देते हैं।
वाणिज्य एवं उद्योग मंत्रालय
आईआईएफटी में व्यापार और निवेश कानून केंद्र ने अपनी छठी वर्षगांठ मनाई
व्यापार और निवेश कानून केंद्र देश की वैश्विक व्यापार नीति को विकसित करने में सहायक है
केन्द्रीय वाणिज्य एवं उद्योग मंत्रालय द्वारा स्थापित व्यापार और निवेश कानून केंद्र  ने नई दिल्ली के भारतीय विदेश व्यापार संस्थान  में अपनी छठी वर्षगांठ का समारोह मनाया और 4 अगस्त, 2023 को सीटीआईएल पत्रिका के छठे वर्षगांठ संस्करण का विमोचन भी किया। इस अवसर पर अटॉर्नी जनरल श्री आर. वेंकटरमणी; वाणिज्य विभाग के सचिव श्री सुनील बर्थवाल; वाणिज्य विभाग के अपर सचिव श्री पीयूष कुमार और आईआईएफटी के कुलपति प्रोफेसर सतिंदर भाटिया उपस्थित थे।
यह आयोजन सीटीआईएल की स्थापना के छह वर्ष पूर्ण होने का प्रतीक है। अंतर्राष्ट्रीय व्यापार और निवेश कानून से संबंधित कानूनी मुद्दों पर क्षमता बढ़ाने के लिए वाणिज्य विभाग द्वारा सीटीआईएल की स्थापना की गई थी। सीटीआईएल व्यापार और निवेश कानून पर जानकारी के एक संग्रह के रूप में कार्य करता है और यह वैश्विक आर्थिक कानून के मुद्दों पर प्रगतिशील विचारों को प्रभावित करने वाले एक विचारशील नेतृत्व के रूप में उभरा है।
इस अवसर पर अपने संबोधन में श्री आर. वेंकटरमणी ने एक वैश्विक निवेश कानून बनाने की आवश्यकता को रेखांकित किया जो विकासशील देशों की संवेदनशीलता और प्राथमिकताओं को दर्शाता है। अटॉर्नी जनरल ने कहा कि निवेश सुरक्षा और सुविधा के निर्धारण में एक नए और वैकल्पिक प्रतिमान पर नई दिल्ली घोषणा-पत्र के साथ विचारों को सामने लाने का समय आ चुका है।
श्री सुनील बर्थवाल ने वाणिज्य विभाग के लिए कानून और अर्थशास्त्र दोनों में विशेषज्ञता के महत्व का उल्लेख किया। उन्होंने जोर देते हुए कहा कि सीटीआईएल देश की वैश्विक व्यापार नीति विकसित करने में सहायक है। उन्होंने कहा कि सीटीआईएल के शोधकर्ताओं के पास देश के नीति निर्माण में योगदान देने और व्यापार एवं निवेश कानून के क्षेत्र में समसामयिक मुद्दों पर जारी चर्चा में शामिल होने का एक दुर्लभ अवसर है।
श्री पीयूष कुमार ने व्यापार कानून विशेषज्ञता का एक निकाय विकसित करने और साक्ष्य-आधारित अनुसंधान करने की सीटीआईएल की क्षमता की सराहना की। उन्होंने कहा कि सीटीआईएल की यह क्षमता वाणिज्य विभाग के लिए मूल्यवान रही है। उन्होंने वैश्विक थिंक-टैंक के रूप में उभरने के लिए क्षमता हासिल करने में केंद्र की भूमिका पर भी प्रकाश डाला।
प्रोफेसर सतिंदर भाटिया ने भारत के अंदरूनी और बाहरी निवेश को बढ़ाने के लिए क्षेत्रीय समूहों को अधिक निवेशक अनुकूल बनाने के महत्व पर जोर दिया। सीटीआईएल के प्रमुख प्रो. जेम्स नेदुम्पारा ने केंद्र की गतिविधियों पर एक रिपोर्ट प्रस्तुत की।
संघ लोक सेवा आयोग
श्री बिद्युत बिहारी स्वैन, आईएएस  ने आज यूपीएससी के सदस्य के रूप में पद और गोपनीयता की शपथ ली
श्री बिद्युत बिहारी स्वैन, आईएएस  ने आज संघ लोक सेवा आयोग के सदस्य के रूप में पद और गोपनीयता की शपथ ली। संघ लोक सेवा आयोग के अध्यक्ष डॉ. मनोज सोनी ने उन्हें पद और गोपनीयता की शपथ दिलाई।
श्री बिद्युत बिहारी स्वैन 1988 में गुजरात कैडर में भारतीय प्रशासनिक सेवा में शामिल हुए थे। वर्ष 1989 और 2018 के बीच, श्री स्वैन ने गुजरात सरकार में विभिन्न पदों पर कार्य किया। वे गुजरात इंफ्रास्ट्रक्चर डेवलपमेंट बोर्ड के मुख्य कार्यकारी अधिकारी, प्राथमिक शिक्षा सचिव, उद्योग आयुक्त, कुलपति, गुजरात औद्योगिक विकास निगम के प्रबंध निदेशक और गुजरात के मुख्य निर्वाचन अधिकारी के पदों पर रहे।
श्री बिद्युत बिहारी स्वैन ने वर्ष 2018 में वाणिज्य विभाग में अपर सचिव के रूप में विशेष आर्थिक क्षेत्रों, स्वतंत्र राज्यों के राष्ट्रमंडल  देशों के साथ भारत की व्यापार वार्ता, निर्यात बीमा प्रभारी के रूप में भारत सरकार का प्रतिनिधित्व किया। वे किम्बरले प्रोटोकॉल के अध्यक्ष और वर्ल्ड एक्सपो-दुबई में भारत के कमिश्नर जनरल रहे।
वर्ष 2020 में विशेष पदोन्नति पर वे वाणिज्य विभाग में सचिव पद पर नियुक्त हुए। उन्होंने व्यापार नीति प्रभाग, सीआईएस और ओशिनिया प्रभाग के साथ व्यापार उपायों के महानिदेशक के अतिरिक्त प्रभार भी संभाला।
जनवरी, 2021 में, उन्हें सूक्ष्म, लघु और मध्यम उद्यम मंत्रालय में सचिव के रूप में तैनात किया गया था। वे यहां मई, 2023 तक सेवा में रहे।
उन्होंने जवाहरलाल नेहरू विश्वविद्यालय, नई दिल्ली से राजनीति विज्ञान में एमए की डिग्री और द इंस्टीट्यूट ऑफ सोशल स्टडीज, द हेग, नीदरलैंड से पब्लिक पॉलिसी एंड मैनेजमेंट में मास्टर्स किया है।
वह ऑटोग्राफ्ड बुक्स और समकालीन भारतीय कला के संग्रहकर्ता हैं।
वित्त मंत्रालय
15वें वित्त आयोग ने रेल मंत्री श्री पीयूष गोयल, रेलवे बोर्ड के चेयरमैन और अन्य अधिकारियों के साथ सकारात्मक बातचीत की
‘रेलवे सामाजिक एवं आर्थिक दोनों ही दोहरी जिम्मेदारियों के प्रति जागरूक है, इनमें संतुलन स्थापित करना सदा ही चुनौतीपूर्ण होता है’
15वें वित्त आयोग ने आज नई दिल्ली में रेल मंत्री श्री पीयूष गोयल, रेलवे बोर्ड के चेयरमैन और अन्य अधिकारियों के साथ सकारात्मक बातचीत की, ताकि रेलवे की वित्तीय स्थिति को गहराई से समझा जा सके। पारदर्शिता पर ध्यान केन्द्रित करते हुए अधिकारियों ने यात्रियों की सुविधा, बुनियादी ढांचे को मजबूत करने, रेलगाडि़यों की रफ्तार बढ़ाने और व्यर्थता अवधि घटाने के लिए हाल ही में उठाए गए विभिन्न कदमों पर भी रोशनी डाली। इस दौरान विद्युतीकरण में तेजी लाने, ट्रैक के दोहरीकरण, तकनीकी उन्नयन एवं सिग्नलों के आधुनिकीकरण, रेलवे को ओडीएफ एवं पर्यावरण अनुकूल बनाने जैसी पहलों में पूंजीगत खर्च बढ़ाने के लिए मध्यमकालिक कार्यक्रम पर विस्तृत चर्चाएं हुईं।
मंत्री महोदय ने इस बात पर रोशनी डाली कि रेलवे अपनी वाणिज्यिक लाभप्रदता को बनाए रखते हुए सामाजिक एवं आर्थिक दोनों ही दोहरी जिम्मेदारियों के प्रति जागरूक है। उन्होंने कहा कि आर्थिक व्यवहार्यता के साथ सामाजिक प्रतिबद्धताओं को संतुलित करना सदा ही चुनौतीपूर्ण होता है। 'सुरक्षा पहले' रेलवे का आदर्श वाक्य या सिद्धांत है।
वाणिज्य एवं उद्योग मंत्रालय
भारत और कोरिया के बीच कल व्यापार वार्ता का आयोजन
बड़े व्यापार घाटे, बाजार पहुंच के मुद्दों और भारतीय निर्यातकों के सामने आने वाली गैर-टैरिफ बाधाओं को दूर करने पर ध्यान केंद्रित रहेगा
बैठक से भारत-कोरिया व्यापार संबंधों को समान और संतुलित तरीके से और बढ़ावा मिलने की उम्मीद
केंद्रीय वाणिज्य और उद्योग, उपभोक्ता मामले, खाद्य और सार्वजनिक वितरण एवं कपड़ा मंत्री, श्री पीयूष गोयल और कोरिया के व्यापार मंत्री श्री हान-कू येओ, कल 11 जनवरी, 2022 को द्विपक्षीय व्यापार संबंधी मुद्दों पर चर्चा करने के लिए एक द्विपक्षीय बैठक करेंगे।
इस बैठक में बड़े व्यापार घाटे, बाजार पहुंच के मुद्दों और भारतीय निर्यातकों के समक्ष आने वाली गैर-टैरिफ बाधाओं को दूर करने पर विशेष रूप से विचार विमर्श किया जाएगा। चर्चा में निवेश संबंधी मुद्दों को भी शामिल किया जाएगा। इस बैठक से दोनों देशों के पारस्परिक लाभ के लिए न्यायसंगत और संतुलित तरीके से भारत-कोरिया व्यापार संबंधों को और बढ़ावा मिलने की उम्मीद है।
रक्षा मंत्रालय
भारतीय सेना ने महू स्थित मिलिट्री कॉलेज ऑफ टेलीकम्युनिकेशन इंजीनियरिंग में पहली बार हैकाथॉन का आयोजन किया
उभरती प्रौद्योगिकियों के उपयोग में दक्षता व विशेषज्ञता को बढ़ावा देने और भारतीय सेना के तकनीकी पक्ष को प्रदर्शित करने के लिए शिमला स्थित सैन्य प्रशिक्षण कमान  के व्यापक मार्गदर्शन में मध्य प्रदेश के महू स्थित मिलिट्री कॉलेज ऑफ टेलीकम्युनिकेशन इंजीनियरिंग  में अपनी तरह का पहला हैकाथॉन आयोजित किया गया।
राष्ट्रीय रक्षा विश्वविद्यालय की सहभागिता में 1 अक्टूबर 2021 से 31 दिसंबर 2021 तक "सैन्य रणक्षेत्रम्" कार्यक्रम आयोजित किया गया था. इसमें 15,000 से अधिक प्रतिभागियों ने हिस्सा लिया था। यह कार्यक्रम वर्चुअल माध्यम के जरिए आयोजित किया गया था और इसमें सुरक्षित कोडिंग, सॉफ्टवेयर डिफाइन्ड रेडियो एक्सप्लॉइटैशन  और साइबर आक्रामक कौशल पर आधारित कई चुनौतियां शामिल थीं। इस आयोजन की प्रमुख आकर्षण में नकली खतरों के खिलाफ साइबर स्पेस में एक-दूसरे के साथ प्रतिस्पर्धा करते हुए प्रतिभागी थे। वहीं, इसमें प्रतिभागियों के लिए कई प्रशिक्षण सत्रों और विशेषज्ञ वार्ताओं का भी आयोजन किया गया। इस आयोजन में पूरे देश के साइबर क्षेत्र के उत्साही लोगों ने हिस्सा लिया, जिन्हें ग्रामीण और सुदूर क्षेत्रों से पर्याप्त प्रतिक्रिया मिली।
थल सेनाध्यक्ष जनरल एमएम नरवणे ने आज आयोजित एक ऑनलाइन समारोह के दौरान इस हैकाथॉन के विजेताओं को सम्मानित किया। उन्होंने इस बात को स्वीकार किया कि साइबर खतरा आज राष्ट्र के सामने मौजूद सबसे महत्वपूर्ण चुनौतियों में से एक है। सेना प्रमुख ने आगे कहा कि भारतीय सेना इस खतरे के लिए तैयार है और उसने साइबर क्षेत्र में अपनी क्षमताओं को मजबूत करने के लिए कई कदम उठाए हैं। उन्होंने हैकाथॉन के दौरान हर एक गतिविधि में आयोजक और प्रतिभागियों की ओर से किए गए प्रयासों को लेकर उनकी प्रेरणा, उत्साह व भावना की सराहना की। इसके अलावा सेना प्रमुख ने उन्हें उनके भविष्य के प्रयासों के लिए शुभकामनाएं भी दीं। साथ ही, उन्होंने कहा कि यह पहला प्रयास युवा मस्तिष्क में नवाचार व रचनात्मकता को प्रोत्साहित करने के लिए समय के साथ और आगे बढ़ेगा और विकसित होगा।